Broj: 02-1-2076-1/23

Sarajevo, 05.12.2023. godine

Na osnovu člana 69. Zakona o visokom obrazovanju (,,Službene novine Kantona Sarajevo" broj: 36/22), člana 111. Statuta Univerziteta u Sarajevu, Pravilnika o ekvivalenciji položenih ispita na Univerzitetu u Sarajevu od 19.12.2018. godine, Žalbe studentice Edine Fakić od 07.11.2023. godine, Izjašnjenja Komisije za ekvivalenciju od 20.11.2023. godine po prethodnoj saglasnosti sekretara, Vijeće Univerzitet u Sarajevu – Fakulteta političkih nauka na sjednici održanoj 05.12.2023.godine, *donosi*

**ODLUKU**

**o odbijanju Žalbe na Rješenje o ekvivalenciji položenih ispita uz dodatne uvjete**

I – *Odbija* se kao **neosnovana žalba studentice Edine Fakić** na Rješenje o ekvivalenciji položenih ispita uz dodatne uvjete br. 01-3-1604-1/23 od 26.10.2023. godine**.**

II – Sastavni dio ove Odluke čine Izjašnjena Komisije za ekvivalenciju od 20.11.2023. godine

III –Odluka stupa na snagu danom donošenja.

**Obrazloženje:** Dana 07.11.2023. godine, zaprimljena je žalba na Odluku o ekvivalenciji položenih ispita studentice Edine Fakić. Nakon što je utvrđeno da je žalba blagovremena, dozvoljena i potpunana, pristupilo se pregledu iste. U prigovoru studentica navodi da je akademske 2022./2023. godine nastavila sa studiranjem po starom sistemu i da je upisala treću godinu vanredno. Također navodi da je položila nekoliko ispita i završila Terenske prakse te da joj je shodno tome ostao samo jedan predmet do diplome. Studentica u prigovoru napominje da kao dijete RVI 60% nije koristila pogodnosti oslobađanja školarine. Nakon pregleda dostavljene žalbe, uvida u nastavne planove i programe, dokumentacije o provedenom postupku ekvivalencije Komisija za ekvivalnciju ispita je konstatovala da je Izvještaj Komisije o ekvivalenciji ispita studentice Edine Fakić, kao i Rješenje o ekvivalenciji ispita sačinjeno na ispravan i potpun način, poštujući odredbe Pravilnika o ekvivalenciji položenih ispita na Univerzitetu u Sarajevu te da je izvršena ekvivalencija svih položenih predmeta za koje je postojao ekvivalent po nastavnom planu i progamu na koji prelazi studentica Edina Fakić. Shodno svemu navedenom, donijeta je Odluka kao u dispozitivu.

Akt obradila: Melisa Hakalović **DEKAN**

Akt kontrolisao i odobrio: Prof.dr. Elvis Fejzić \_\_\_\_\_\_\_\_\_\_\_\_\_\_\_\_\_

 **Prof.dr. Sead Turčalo**

Dostaviti:

1. Materijal za Vijeće UNSA - FPN;
2. Studentica Edina Fakić;
3. a/a

Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa zakonskim i podzakonskim propisima koji su na snazi, te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).